Objava zahtjeva za izmjenu specifikacije proizvoda na razini Unije za naziv u sektoru vina na temelju članka 97. stavka 3. Uredbe (EU) br. 1308/2013 Europskog parlamenta i Vijeća.

(2022/C 295/05)

Ova je objava temelj za podnošenje prigovora na zahtjev u skladu s člankom 98. Uredbe (EU) br. 1308/2013 Europskog parlamenta i Vijeća (1) u roku od dva mjeseca od dana ove objave.

ZAHTJEV ZA IZMJENU SPECIFIKACIJE PROIZVODA NA RAZINI UNIJE

„BIANCO DI CUSTOZA/CUSTOZA”

PDO-IT-A0468-AM03

Datum zahtjeva: 9.7.2019.

1. Podnositelj zahtjeva i legitiman interes

Consorzio Tutela Vino Custoza DOC [Udruženje za zaštitu vina „Custoza” DOC]

Udruženje za zaštitu – strana s legitimnim interesom za podnošenje zahtjeva

2. Rubrika specifikacije proizvoda na koju se primjenjuje izmjena

☒ Naziv proizvoda

☐ Kategorija proizvoda od vinove loze

☐ Povezanost

☒ Ograničenja u pogledu stavljanja na tržište

3. Opis i razlozi za izmjenu

3.1. Promjena naziva zaštićene oznake izvornosti iz „Bianco di Custoza”/„Custoza” u „Custoza”

Promjena naziva zaštićene oznake izvornosti iz „Bianco di Custoza”/„Custoza” u „Custoza”.

Više od 10 godina u specifikaciji proizvoda za vino je bio dopušten naziv „Custoza” i tradicionalni naziv „Bianco di Custoza”. Budući da je „Custoza” postao jedini naziv koji koriste proizvođači vina i prepoznaju potrošači, više ne postoji razlog za dvojni naziv.

Izmjena se odnosi na promjenu naziva u točkama 1.1. (Naziv), 1.4. (Opis vina), 1.5.2. (Najveći prinosi), 1.6. (Razgraničeno zemljopisno područje), 1.8. (Povezanost sa zemljopisnim područjem) i 1.9. (Dodatni uvjeti) jedinstvenog dokumenta.

3.2. Dodavanje prostornog ograničenja za punjenje u boce

(a) Uveden je zahtjev da se punjenje u boce (i postupak sušenja grožđa samo za proizvodnju vina passito) mora odvijati unutar područja proizvodnje iz članka 3., no zadržavaju se postojeća prava proizvođača koji tradicionalno pune vino u boce izvan definiranog područja proizvodnje. Podnošenje zahtjeva za ograničavanje punjenja u boce ZOI-ja „Custoza” unutar područja proizvodnje, što se primjenjuje i na druge poznate nazive vina, bitan je korak prema poboljšanju kvalitete na koju ukazuje nazivi etabliranju ZOI-ja „Custoza” kao jednog od najvažnijih povijesnih naziva. Prepoznatljive značajke i odlike koje područje podrijetla daje vinima ZOI-ja „Custoza” bolje se čuvaju punjenjem vina u boce unutar područja proizvodnje jer to znači da se sva tehnička pravila o prijevozu i punjenju u boce primjenjuju i provode u stručnoj nadležnosti proizvođača vina istog razgraničenog područja. Tom se obvezom sprečavaju mogući rizici povezani s prijevozom izvan vinogradarskog područja, kao što su oksidacija i termički stres zbog visokih ili niskih temperatura i smanjenje kvalitete proizvoda, što štetno djeluje na njegova kemijska/fizikalna svojstva (kiselost, polifenoli i tvari koje daju boju), organoleptička svojstva (boja, miris, okus) i na njegovu stabilnost. Smanjen je i rizik od mikrobiološke kontaminacije (bakterijama, virusima, gljivicama, plijesnima ili kvascima). Taj je zahtjev koristan proizvođačima, koji su svjesni rizika i odgovorni za očuvanje kvalitete ZOI-ja, a potrošačima pruža sigurnost u pogledu podrijetla i kvalitete vinâ te u pogledu njihove usklađenosti sa specifikacijom proizvoda. Nadalje, provjere koje provode nadležna tijela djelotvornije su na manjem području. Iznimku od tog pravila za proizvođače koji su tradicionalno punili vina „Custoza” u boce opravdava činjenica da su ti proizvođači dokazali stručnost i znanje povezano s nazivom, čime jamče kvalitetu potrebnu za to vino.

(b) Utvrđeno je i potvrđeno da se proizvodnja vina kategorije spumante (pjenušavo vino), među ostalim druga fermentacija i punjenje u boce, mora odvijati unutar područja proizvodnje te pokrajina Brescia, Mantua, Trento, Treviso i Vicenza. U skladu s istim načelima zaštite i stručnosti utvrđenima u prethodnom stavku područje proizvodnje pjenušavih vina ostaje nepromijenjeno da bi se zaštitili tradicionalni proizvođači. Izmjena utječe na točku 1.9. jedinstvenog dokumenta i članak 5. specifikacije proizvoda.

JEDINSTVENI DOKUMENT

1. Naziv proizvoda

Custoza

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

5. Kvalitetno pjenušavo vino

15. Vino od prosušenoga grožđa

4. Opis vina

„Custoza”, kategorija 1.: vino

Boja: svjetložuta, ponekad s blijedozelenim primjesama;

buke: voćan, prepoznatljiv, blago aromatičan;

okus: pun okusa, delikatan, idealne punine;

najmanja ukupna volumna alkoholna jakost: 11 %;

najmanja količina suhog ekstrakta bez šećera: 17 g/l;

preostali reducirajući šećeri: najviše 7 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumena) Najmanja stvarna alkoholna jakost (u % volumena) Najmanja ukupna kiselost 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Custoza” Riserva, kategorija 1.: Vino

Boja: svjetložuta do zlatna različita intenziteta;

buke: intenzivan, prepoznatljiv i blago aromatičan;

okus: uravnotežen, pun okusa, idealne punine;

najmanja ukupna volumna alkoholna jakost: 12,5 %;

najmanja količina suhog ekstrakta bez šećera: 20 g/l;

preostali reducirajući šećeri: najviše 7 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumena) Najmanja stvarna alkoholna jakost (u % volumena) Najmanja ukupna kiselost 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Custoza” superior, kategorija 1.: Vino

Boja: svjetložuta do zlatna sa starenjem;

buke: ugodan, prepoznatljiv, blago aromatičan;

okus: uravnotežen, pune teksture;

najmanja ukupna volumna alkoholna jakost: 12,50 %;

najmanja količina suhog ekstrakta bez šećera: 20 g/l;

preostali reducirajući šećeri: najviše 7 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumena) Najmanja stvarna alkoholna jakost (u % volumena) Najmanja ukupna kiselost 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Custoza”, kategorija 5.: kvalitetno pjenušavo vino

Pjena: fina, dugotrajna;

boja: svjetložuta različita intenziteta, katkad sa zlatnim tonovima;

buke: mirisan, voćan i blago aromatičan kad se proizvodi metodom Charmat; fin, elegantan i prepoznatljiv ako se fermentira u boci;

okus: svjež, bogat, fin i skladan; zero dosage do demi-sec;

najmanja ukupna volumna alkoholna jakost: 11,5 %;

najmanja količina suhog ekstrakta bez šećera: 15 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumena) Najmanja stvarna alkoholna jakost (u % volumena) Najmanja ukupna kiselost 5,0 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Custoza” passito (vino od prosušenoga grožđa), kategorija 15.

Boja: zlatnožuta;

buke: intenzivan i voćan;

okus: od ugodnog do slatkog, uravnotežen, uz blagu aromatičnu teksturu;

najmanja ukupna volumna alkoholna jakost: 15 %;

najmanja količina suhog ekstrakta bez šećera: 22 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumena) Najmanja stvarna alkoholna jakost (u % volumena) 12,00 Najmanja ukupna kiselost 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Enološki postupci

a. Posebni enološki postupci

–

b. Najveći prinosi

1. „Custoza” 13 000 kg grožđa po hektaru

2. „Custoza” superiore 12 000 kg grožđa po hektaru

3. „Custoza” riserva 13 000 kg grožđa po hektaru

4. Kvalitetno pjenušavo vino „Custoza” 13 000 kg grožđa po hektaru

5. „Custoza” passito (kategorija vina od prosušenoga grožđa) 5 000 kg grožđa po hektaru

6. Razgraničeno zemljopisno područje

Vina „Custoza” DOC proizvode se na području koje djelomično ili u potpunosti obuhvaća sljedeće općine: Sommacampagna, Villafranca di Verona, Valeggio sul Mincio, Peschiera del Garda, Lazise, Castelnuovo del Garda, Pastrengo, Bussolengo i Sona. To je područje razgraničeno kako slijedi: počevši južno od općine Sommacampagna, od okruga Cesure (na nadmorskoj visini od 89 m), granica ide jugozapadno duž kanala za navodnjavanje ploče Alto Agro Veronese za odvodnju i poboljšanje tla do Bosconea, gdje se nakratko spaja s cestom do mjesta Villafranca prije spajanja na općinsku cestu koja prolazi kroz Pozzomoretto i Colombaru. Granica zatim slijedi cestu u blizini gradića Cà Delia preko C. Nuova Pigno i Le Grattrole do raskrižja s pokrajinskom cestom Villafranca – Valeggio, koju zatim slijedi sve do gradića Valeggio sul Mincio. Zatim seže prema jugu duž općinske ceste prema Pozzolou do C. Buse, gdje se spaja na cestu koja prelazi kanal za navodnjavanje Seriola Prevaldesca, koji prati sjeverno do mosta poznatog kao Ponte Lungo. Nakon tog mosta granica prati kanal za navodnjavanje Seriosa Serenelli prema jugu do granice s pokrajinom Mantova i regijom Lombardija (na nadmorskoj visini od 63 m). Granica se zatim vraća sjeverno duž regionalne granice i prelazi preko gradića Pignolada, Staffalonero, Prandina, Stazione di Salionze, Villa, Dolci i Pontata, a zatim se odmiče od granice i prati cestu Broglie-Madonna del Frassino nakratko prema sjeveroistoku do točke blizu Pignolinija, gdje prelazi autocestu Serenissima. Zatim prati stazu koja prolazi istočno od gradića Cà Gozzetto, prolazi kroz Cà Serraglio, prolazi na zapad na točku nadmorske visine od 101 m i završava na Cà Berra Nuova (na nadmorskoj visini od 91 m) na obali jezera Frassino. Granica zatim kratkim dijelom ide uz obalu jezera, spaja se na stazu koja prolazi kroz Bertolletu i dolazi do željezničke stanice na nadmorskoj visini od 84 m. Zatim prati željeznicu prema istoku do sljedeće stanice na nadmorskoj visini od 84 m prije skretanja na cestu koja prolazi Villu Montresor i nastavlja do Cappuccinija na obali jezera Garda. Od Cappuccinija linija granice prati istočnu obalu jezera Garda prije skretanja prema unutrašnjosti pa prema okolici luke Pacegno, slijedi stazu pokraj točaka nadmorske visine od 93 m i 107 m i ispod Pacengoa do gradića Cà Allegri. Zatim prati općinsku cestu Pacengo do C. Fontana Fredda prije penjanja na drugu stazu i prelazi nadmorsku visinu od 122 m do mjesta La Tende. Od tamo ide cestom Pacengo-Colà do C. alle Croci prije spuštanja jugoistočno i prati stazu pokraj točaka nadmorske visine od 118 m i 113 m i kroz Sarnighe, gdje se spaja s granicom između općina Lazise i Castelnuovo na nadmorskoj visini od 112 m. Linija se zatim ponovno penje i ide prema sjeveru duž te općinske granice prije spajanja s granicom između općina Lazise i Pastrengo u blizini Mirandole. Prati tu granicu dok ne prijeđe pokrajinsku cestu Verona-Lago na zapadu Osterie Vecchie i spaja se s tom cestom prema Veroni (istok) dok ne dođe do točke u blizini Bussolenga, gdje se spaja s općinskom cestom Cristo blizu nadmorske visine od 130 m. Zatim se nastavlja duž općinske ceste Palazzolo do točke gdje se autocesta Brenner siječe s općinskom granicom Bussolengo-Sona. Linija zatim prati općinsku granicu južno do Civela, gdje se spaja na pokrajinsku cestu Bussolengo-Sommacampagna, prelazi Sommacampagnu i prati tu cestu dok se ne spoji s cestom prema Custozi, koju prati do početne točke u Cesureu. Zapadno od kantona Broglie područje uključuje i mali teritorij u općini Peschiera del Garda, uključujući područje Monte Zecchina, koji je razgraničen kako slijedi: od staze prema jugu kantona Broglie (u blizini stare osnovne škole) granična linija pruža se zapadno prema Cà Boschettiju i Cà Rondinelliju, zatim prati pokrajinsku i regionalnu granicu preko Cà Boffeija, Soregonea, Cà Nuova Bazzolija. Zatim prati cestu prema kantonu Broglie dok ne prijeđe stazu gdje je linija započela.

7. Sorte vinove loze

Chardonnay B.

Cortese B. – Bianca Fernanda

Garganega B. – Garganego

Garganega B. – Grecanico dorato B.

Malvasia bianca B. – Iuvarella

Malvasia bianca B. – Malvasia

Malvasia bianca B. – Verdina

Manzoni bianco B. – Incrocio Manzoni 6.0.13 B [hibridni manzoni]

Pinot bianco B.

Pinot bianco B. – Pinot

Pinot bianco B. – Pinot blanc

Riesling italico B. – Riesling [talijanski rizling]

Riesling renano B. – Riesling [rajnski rizling]

Tocai friulano B.

Tocai friulano B. – Tuchì

Trebbiano toscano B. – Biancame B.

Trebbiano toscano B. – Procanico

Trebbiano toscano B. – Trebbiano

Trebbiano toscano B. – Ugni blanc.

8. Opis povezanosti

Posebnosti zemljopisnog područja

Prirodni čimbenici

Vina „Custoza” proizvode se na relativno malom području koje obuhvaća velik dio južnog dijela morenskih brežuljaka koji se nalaze između okolice Verone i jezera Garda.

Područje proizvodnje na jugozapadnom je dijelu omeđeno rijekom Mincio.

Područje se proteže na oba dijela istočnog morenskog amfiteatra prema unutrašnjosti od jezera Garda i usko povezanih fluvioglacijalnih ravnica koje se sastoje od sličnih materijala, iako ne striktno istog podrijetla. Taj morenski sastav bogat mineralima i mikroelementima pogodan je za dobre prinose i uravnotežen organoleptički sastav grožđa.

Točnije, morenski krajolik koji karakterizira područje proizvodnje „Custoza” DOC oblikuje gusti niz produljenih brežuljaka koji su smješteni u koncentričnim formacijama. Nisu strmi, imaju uspone i spustove između 50 i 100 metara. Budući da su ove brežuljke formirali ostaci istih glacijacija koje su formirale jezero Garda u blizini, odlikuju se različitom strukturom tla isprekidanog širokim šljunkastim ravnicama.

Mala veličina i znatna jednolikost proizvodnog područja „Custoza” DOC znači da su klimatski uvjeti u suštini isti na cijelom području. Područje karakteriziraju vruća, ali ne sparna ljeta i relativno hladne zime koje ublažava blizina jezera Garda, a ono stvara mikroklimu koja odgovara ne samo vinima, već i maslini i čempresu, koji su prepoznatljivo svojstvo lokalne okoline.

Oborine padaju poprilično ujednačeno tijekom godine.

Način na koji su brežuljci raspoređeni znači da se padine griju danju, a hladni se zrak može akumulirati noću, čime se stvaraju optimalni uvjeti za razvoj aromatičnih svojstava bijelog grožđa. Svježi vjetrovi ljeti potiču dobar rast vinove loze.

Razlike između dnevnih i noćnih temperatura, posebice tijekom završne faze sazrijevanja grožđa, doprinose očuvanju njegovih kiselih tvari punih okusa.

Stoga su okolišni i klimatski uvjeti unutar proizvodnog područja vina „Custoza” DOC uglavnom homogeni.

Povijesni i ljudski čimbenici

Vino „Custoza” razvilo se na području povijesne i zabilježene proizvodnje vina.

Prva domaća vinova loza evidentirana na današnjem proizvodnom području „Custoza” DOC jesu koštice grožđa (Vitis sylvestris) još iz vremena sojenica na području Pacengo i Peschiera. Postoje dokazi o uzgoju vinove loze još u doba Rimljana (među arheološkim pronalascima na tom području nalaze se predmeti koji upućuju na to da se vino upotrebljavalo u vjerskim obredima te predmeti za očuvanje i transport vina) te postoji opsežna dokumentacija o uzgoju vinove loze na tom području, posebice između Pastrenga i Sommacampagne, od 9. stoljeća nadalje i u srednjem vijeku.

Do druge polovine 19. stoljeća lokalna su se vina prepoznavala pod nazivom „Custoza”, a riječ je o nazivu sela u općini Sommacampagna poznatome po dvjema bitkama tijekom talijanskih ratova za ujedinjenje. Prema studiji koju je 1939. proveo Centar za vinogradarstvo i vinsko eksperimentiranje Conegliano područje Sona-Custoza nalazi se i na popisu najboljih vinogradarskih područja u zapadnom dijelu pokrajine Verona.

Vino „Bianco di Custoza” DOC službeno je stvoreno Predsjedničkim dekretom od 8. veljače 1971. i bilo je među prvim bijelim vinima iz Italije za koja je priznata oznaka zemljopisnog podrijetla. Novi skraćeni naziv „Custoza” odobren je 2005.

Udruženje za zaštitu naziva „Custoza” osnovano je 1972.

Sustav uzgoja vinove loze koji se najčešće upotrebljavao na području proizvodnje „Custoza” DOC tijekom dugog razdoblja njegove povijesti jest sustav rešetkastih ograda. U davnim vremenima grožđe se nije uzgajalo u posebnim vinogradima, već uz ostale usjeve koji su pak bili ograničeni brežuljkastim terenom.

Na proizvodnom području „Custoza” osamdesetih godina prošlog stoljeća počele su se događati radikalne promjene koje su utjecale na metodu uzgoja vinove loze i prakse u agronomiji, zbog čega su proizvođači vina mogli najbolje iskoristiti svojstva autohtonih sorta vina: Garganega, Tocai friulano (lokalni naziv „Trebbianello”) i Bianca Fernanda (lokalna varijanta sorte Cortese). Zahvaljujući progresivnim poboljšanjima u tehnologiji i iskustvu stečenom s vremenom, vinogradari sad mogu odrediti i primijeniti najpogodnije vrste osposobljavanja i postupke za uzgoj visokokvalitetnog grožđa te odrediti idealan trenutak za njegovu berbu i postići posebnu kvalitetu grožđa zahvaljujući interakciji između sorta, tla na brežuljcima i mikroklime.

Međutim, stručno znanje lokalnih proizvođača stvarno dolazi do izražaja kad se od grožđa proizvodi vino i iz grožđa se izdvajaju posebne aromatične note pojedine uzgojene sorte. Tim postupkom mješavina grožđa „Custoza” donosi delikatan, cvjetan i voćan buke sorte Garganega, karakterističnu boju sorte Tocai friulano i blago aromatične tonove sorte Bianca Fernanda te prepoznatljiva svojstva drugih sorti bijelog vina koje se uzgajaju na tom području. Kombinacija svih tih čimbenika znači da vino „Custoza” ima snažna lokalna obilježja te se lako prepoznaje po nijansama boje, svježini i svojstvenoj pitkosti.

Veronska vinogradarska tradicija obuhvaća i proizvodnju vina passito i pjenušavih vina, no samo u malim količinama. Tradicionalno ostavljanje grožđa da se posuši na vinovoj lozi ili u prostorima za sušenje drevna je tradicija na cijelom području jezera Garda, dok je postupak proizvodnje pjenušavog vina uveden tek sredinom prošlog stoljeća.

Popis sorti koje se mogu upotrebljavati za kvalitetno pjenušavo vino „Custoza” omogućuje optimizaciju vremena berbe, od ranijih sorti kao što su Chardonnay i Pinot bianco do kasnijih sorti kao što su Garganega i Trebbiano, zahvaljujući kojima nastaju vrlo raznolika i složena cuvée vina. Pjenušavo vino može se proizvoditi u autoklavima metodom Charmat ili u bocama klasičnom metodom.

Vino passito„Custoza” proizvodi se odabirom potpuno netaknutih grozdova na terenu ili najrjeđih grozdova, koji se stavljaju u sanduke ili na podloge, a zatim u dobro prozračene prostore za sušenje da bi se osiguralo idealno čuvanje.

Prosječno razdoblje sušenja traje od tri do četiri mjeseca, a na kraju grožđe izgubi otprilike polovinu težine, nakon čega kreću gnječenje i proizvodnja vina.

Posebna svojstva proizvoda

Osnovna svojstva vina „Custoza” jesu, i oduvijek su bila, njihova svježina, blago aromatična priroda i činjenica da su to pitka vina koja se dobro kombiniraju. Međutim, kad se na vinogradima naprave posebne selekcije, ta su vina pogodna i za starenje.

„Custoza” se proizvodi od mješavine triju glavnih sorti – Garganega, Tocai friulano (lokalni naziv „Trebbianello”) i Bianca Fernanda – kojima se mogu dodati druge sorte uzgajane na istom području. To vinu daje tipičnu, vrlo aromatičnu složenost po kojoj se razlikuje od vina drugih sorti s tog područja. Osjetilni profil koji nastaje karakteriziraju voćne i cvjetne note, ponekad uz note bilja i začina. Ukratko, miješanjem temeljnih sorti vina „Custoza” dobivaju svoj identitet, dok se primjenom dodatnih sorti ona obogaćuju prepoznatljivim bukeima.

Ta važna karakteristika odražava se u maloj proizvodnji pjenušavog vina „Custoza”, koje se odlikuje svježinom i povećanom kiselošću koja je vrlo dobro uravnotežena aromatičnim i voćnim notama.

Jedan izrazito rijedak, ali tradicionalan proizvod jest „Custoza”passito (vino od prosušenog grožđa), koji je zlatne boje te srednje slatka ili slatka okusa, a inspiriran je vinima koja su se tradicionalno posluživala uz svečana jela.

Uzročno-posljedična veza između okoliša i proizvoda

Činjenica da su klimatski uvjeti uglavnom homogeni na cijelom području proizvodnje vina „Custoza” DOC (koje, naravno, nije osobito veliko) znači da različite vrste grožđa koje se uzgajaju na tom području (s različitim razdobljima starenja koja su raspoređena tijekom vremena, od ranih sorti koje se beru krajem kolovoza do kasnih sorti koje se beru tek u drugoj polovici listopada) sazrijevaju ujednačeno. Taj čimbenik znatno pridonosi oblikovanju identiteta tih vrsta bijelog vina.

Jednako je važan učinak visokog stupnja raznolikosti tla, koji je rezultat nepravilnih nanosa na tom području uslijed raznih glacijalnih procesa. Taj se aspekt materijalizira u svježoj, mladoj, živahnoj prirodi vina „Custoza”.

Konkretno, zbog svojeg sastava glacijalna tla pomažu osigurati redovito nicanje svih vrsta vinove loze. Interakcija između tla i klime tog područja doprinosi tome da se grožđe i klice ispravno razvijaju i dozrijevaju.

Vruća, ali ne sparna ljeta pogodna su za koncentraciju šećera, a dobre varijacije između dnevnih i noćnih temperatura pomažu razvoju voćnih i cvjetnih aromatičnih tvari koje pronalazimo u vinima „Custoza” DOC.

9. Osnovni dodatni uvjeti (pakiranje, označivanje, ostali zahtjevi)

(a) Pravni okvir:

zakonodavstvo EU-a

Vrsta dodatnog uvjeta:

pakiranje unutar razgraničenog zemljopisnog područja

Opis uvjeta:

punjenje u boce na zemljopisnom području opravdano je potrebom da se očuva kvaliteta proizvoda, zajamči njegovo podrijetlo i osigura učinkovitost inspekcija.

Prepoznatljive značajke i odlike koje područje podrijetla daje vinima ZOI-ja „Custoza” bolje se čuvaju punjenjem vina u boce unutar područja proizvodnje jer to znači da se sva tehnička pravila o prijevozu i punjenju u boce primjenjuju i provode pod odgovornošću i uz stručnost proizvođača vina istog razgraničenog područja.

Tom se obvezom sprečavaju mogući rizici povezani s prijevozom izvan vinogradarskog područja, kao što su oksidacija i termički stres zbog visokih ili niskih temperatura i smanjenje kvalitete proizvoda, što štetno djeluje na njegova kemijska/fizikalna svojstva (kiselost, polifenoli i tvari koje daju boju), organoleptička svojstva (boja, miris, okus) i na njegovu stabilnost. Smanjen je i rizik od mikrobiološke kontaminacije (bakterijama, virusima, gljivicama, plijesnima ili kvascima). Taj je zahtjev koristan proizvođačima, koji su svjesni rizika i odgovorni za očuvanje kvalitete ZOI-ja, a potrošačima pruža sigurnost u pogledu podrijetla i kvalitete vinâ te u pogledu njihove usklađenosti sa specifikacijom proizvoda. Nadalje, provjere koje provode nadležna tijela djelotvornije su na manjem području.

Podnošenje zahtjeva za ograničavanje punjenja u boce ZOI-ja „Custoza” unutar područja proizvodnje, što je uvjet koji se primjenjuje za druge poznate nazive vina, bitan je korak prema poboljšanju kvalitete na koju ukazuje naziv. Ovom predloženom izmjenom nastoji se etablirati naziv „Custoza” kao jedan od najvažnijih povijesnih naziva koji isključivo označava bijela vina.

Nadalje, u skladu s relevantnim nacionalnim zakonodavstvom i kako bi se zaštitila postojeća prava, predmetna poduzeća za punjenje u boce mogu zatražiti izuzeće za nastavak punjenja na svojim lokacijama koje se nalaze izvan razgraničenog područja, pod uvjetom da podnesu zahtjev Ministarstvu za poljoprivrednu, prehrambenu i šumarsku politiku zajedno s odgovarajućom dokumentacijom kojom dokazuju da pune u boce vino sa ZOI-jem „Custoza” barem dvije (ne nužno uzastopne) godine od pet godina prije stupanja na snagu izmjene kojom se uvodi obveza da se punjenje u boce ZOI-ja „Custoza” mora odvijati na tom području.

(b) Pravni okvir:

zakonodavstvo EU-a

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

u skladu s člankom 5. stavkom 1. točkom (b) Delegirane uredbe Komisije (EU) br. 2019/33 postupci za proizvodnju vina spumante (pjenušavo vino), među ostalim stvaranje pjene, stabilizacija i doslađivanje, mogu se osim na području proizvodnje odvijati i u pokrajinama Brescia, Mantua, Trento, Treviso i Vicenza.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/16009

(1) SL L 347, 20.12.2013., str. 671.